2. ลักษณะการประกอบธุรกิจ

2.1 ประวัติความเป็นมา

บริษัท แมนดารินโฮเต็ล จำกัด (มหาชน) จัดตั้งโดย

  1. นายบุญทรง อัศวโภคิน

  2. นางสาวเพียงใจ หาญพาณิชย์

  3. นายวีระศักดิ์ ศิริวงศ์รังสรร

  4. นายสุธน อัศวโภคี

  5. นายชูศักดิ์ อัสสรัตน์

  6. นายทอง อัสสรัตน์

  7. นายอุดม ศรีเสาวชาติ

บริษัท แมนดารินโฮเต็ล จำกัด (มหาชน) จดทะเบียนเมื่อวันที่ 3 มีนาคม 2508 ด้วยทุนจดทะเบียน
11 ล้านบาท
เพื่อลงทุนในกิจการโรงแรมและภัตตาคารโดยได้รับการส่งเสริมจากคณะกรรมการส่งเสริมการลงทุน
เมื่อวันที่ 3 ธันวาคม 2511 ก่อสร้างอาคารหลังแรก 8 ชั้น มีห้องพัก 200 ห้อง
ต่อมาบริษัทได้รับการส่งเสริมจากคณะกรรมการเมื่อวันที่ 9 มิถุนายน 2518
เพื่อก่อสร้างอาคารหลังที่ 2 สูง 13 ชั้น จำนวนห้องพัก 200 ห้อง บริษัทฯ
ได้นำหุ้นเข้าตลาดหลักทรัพย์แห่งประเทศไทย เมื่อวันที่ 13 กันยายน 2534

เมื่อวันที่ 4 ธันวาคม 2545 บริษัทแมนดาริน โฮเต็ล จำกัด (มหาชน) ได้ทำการซื้อ
โรงแรมโกลเด้นวัลเลย์ รีสอร์ท (เขาใหญ่) ซึ่งตั้งอยู่ที่อำเภอปากช่อง จังหวัดนครราชสีมา
เป็นโรงแรม ระดับ 5 ดาว ที่ตั้งอยู่ในภูมิประเทศที่สวยงาม ระยะทางไม่ไกลจากกรุงเทพ เพียง
165 กิโลเมตร เป็นสถานที่ที่ได้รับความนิยมจากนักท่องเที่ยวทั้งชาวไทยและชาวต่างประเทศ

.

การเปลี่ยนแปลง และพัฒนาการที่สำคัญในส่วนที่เกี่ยวกับผู้ถือหุ้น

และลักษณะการประกอบธุรกิจที่ผ่านมา

ในปี 2532 บริษัทฯ มีทุนจดทะเบียนประกอบด้วยหุ้นสามัญ จำนวน 150,000 หุ้น มูลค่าหุ้นหุ้นละ
1,000 บาท และในปี 2533 บริษัทฯได้มีมติพิเศษเปลี่ยนแปลงมูลค่าหุ้นจากเดิมหุ้นละ 1,000
บาทเป็นหุ้นละ 10 บาท และมีการเพิ่มทุนจาก 150 ล้านบาทเป็น 250 ล้านบาท
โดยออกหุ้นสามัญใหม่จำนวน 10 ล้านหุ้น มูลค่าหุ้นละ 10
บาทโดยได้รับชำระเต็มมูลค่าหุ้นแล้วเป็นจำนวน 220 ล้านบาท (22 ล้านหุ้น) หากบริษัทฯ
จะดำเนินการจัดสรรหุ้นเพิ่มทุนส่วนที่เหลือจำนวน 3
ล้านหุ้นจะต้องขอความเห็นชอบจากตลาดหลักทรัพย์แห่งประเทศไทย

ปี 2539-2542 เซอร์วิสอพาร์ทเมนท์ 2 อาคาร มีความสูง 26 ชั้น และ 31 ชั้น
ตั้งอยู่ที่ซอยสุขุมวิท 16 (เยื้องศูนย์ประชุมแห่งชาติสิริกิตย์)
ได้สร้างเสร็จและพร้อมที่จะเปิดบริการตั้งแต่มกราคม 2543

เนื่องจากในปี 2543 เศรษฐกิจยังไม่ดีขึ้น เป็นเหตุให้ เซอร์วิสอพาร์ทเมนท์ มีการแข่งขันกันมากขึ้น
ทั้งในด้านราคาและด้านบริการ
ดังนั้นคณะกรรมการได้พิจารณาทบทวนแล้วเห็นว่าควรจะขายออกไปในขณะที่อาคารยังใหม่จึงได้ขายเซอร์วิสอพาร์ทเม้น
ดังกล่าวเมื่อวันที่ 29 กันยายน 2543

ต้นปี 2544 AMATA CORPORATION
ซึ่งไม่มีความสัมพันธ์เกี่ยวข้องกับแมนดารินมาขอซื้อที่ดินที่ตำบลบ้านมอญ จังหวัดชลบุรี ซึ่งมีเนื้อที่ 92
ไร่ 1 งาน 57 วา ราคาที่ตกลงซื้อขายไร่ละ 700,000 รวมเป็นเงิน 64,674,750.- บาท
เนื่องจากที่ดินแปลงดังกล่าวเป็นที่ดินเปล่ายังไม่มีโครงการและราคาที่ดินทั่วไปตกลงมามาก
คณะกรรมการได้พิจารณาแล้วเห็นว่าสมควรขายเนื่องจากบริษัท สามารถขายได้ในราคาสูง

ปลายปี 2545 ธุรกิจโรงแรมดีขึ้น ทางคณะกรรมการเห็นสมควร ซื้อ GOLDEN VALLEY RESORT
(KHAO YAI) จากบริษัท บริหารสินทรัพย์จันทบุรีและบริษัท เดอะนอร์ช แพลนเน็ต จำกัด
ซึ่งไม่มีความสัมพันธ์เกี่ยวข้องกับโรงแรมแมนดาริน เนื้อที่ 14 ไร่ 1 งาน 4 ตารางวา เป็นเงิน
90 ล้าน ในวันที่ 4 ธันวาคม 2545 ทำให้แมนดารินมีผลประกอบการกำไรมากขึ้น

.

2.2 การประกอบธุรกิจโรงแรม

โรงแรมเป็นธุรกิจที่เกี่ยวข้องกับบุคคลหลากหลาย รวมถึงธุรกิจอื่น ๆ
อีกมากมายไม่เฉพาะหรือโดยตรงกับการท่องเที่ยว ซึ่งเป็นรายได้ส่วนใหญ่ของธุรกิจโรงแรม
โรงแรมเป็นธุรกิจที่มีผู้มาใช้บริการหรือผู้บริโภคมากมาย เช่น นักบริหาร นักศึกษา ข้าราชการ
รวมทั้งอาชีพต่าง ๆ
โรงแรมแมนดารินเป็นที่ยอมรับของนักท่องเที่ยวท้องถิ่นของแต่ละจังหวัดและประเทศรวมทั้งนักท่องเที่ยวต่างชาติด้วย
นักท่องเที่ยวนิยมใช้บริการของโรงแรม เนื่องด้วยความสะดวกสบาย
โดยมีองค์ประกอบหลายด้านที่ให้บริการต่อลูกค้านักท่องเที่ยวที่ จะมาเที่ยวในประเทศไทยมีหลายชาติ
หลายศาสนา หลายประเทศและต่างทวีปกัน
นักท่องเที่ยวเหล่านั้นมาท่องเที่ยวเมืองไทยต่างวาระต่างเวลากัน ไม่เฉพาะแต่นักท่องเที่ยว
นักธุรกิจ ผู้สูงอายุ (เกษียณอายุ ) นักศึกษา และข้าราชการต่างๆ ของแต่ละประเทศ
รวมถึงนักการฑูตของต่างชาติที่เข้ามาพักตามโรงแรมต่าง ๆ ที่ตั้งอยู่ในประเทศไทย

ธุรกิจโรงแรมจะต้องเข้าใจผู้บริโภค
การจัดการบริหารที่เหมาะสมกับผู้ใช้บริการทุกระดับชั้นของผู้บริโภค เช่นห้องพัก ห้องอาหาร
บันเทิงต่างๆ รวมทั้งฝ่ายเทคนิคด้วย โรงแรมควรตระหนักถึงขนาดของห้องพักที่ได้มาตรฐานสากล
และเจ้าหน้าที่ของทุกๆแผนก ไม่เฉพาะด้านบริหาร รวมทั้งภาษาเช่นภาษาอังกฤษ ญี่ปุ่น จีน เยอรมัน
ฝรั่งเศส เป็นต้น เพราะภาษาเป็นสื่อที่ทำให้ผู้บริโภคพึงพอใจต่อผู้บริการ และเป็นสิ่งจรรโลงใจ
อุปกรณ์ต่างๆ ที่ให้บริการต่อผู้บริโภค
นักบริหารโรงแรมจะต้องจัดหาให้เหมาะสมกับสถานการณ์และขนาดของโรงแรม
เพื่อให้ผู้บริโภคหรือนักท่องเที่ยวที่เข้ามาพักสามารถติดต่อกับญาติพี่น้อง
นักธุรกิจสามารถติดต่อธุรกิจของตนเองได้ทั้งในประเทศและต่างประเทศ
โดยผ่านสื่อหรือเครื่องมือสื่อสารต่าง ๆ ของโรงแรม
สิ่งที่กล่าวมาทั้งหมดนั้นผู้บริหารที่มีมาตรฐานสากลเพื่อสนองนโยบายของรัฐบาลที่วางโครงสร้างของธุรกิจท่องเที่ยวมาเป็นอันดับแรกของรายได้ประเทศ

โรงแรมแมนดารินมีผู้บริหารที่เข้าใจในด้านต่าง ๆ ของธุรกิจนี้ดี
ฝ่ายบริหารโรงแรมแมนดารินประกอบธุรกิจโรงแรมยาวนานกว่า 30 ปี
การบริหารโรงแรมอันยาวนานนี้เอง ทำให้มีประสบการณ์อย่างมาก แม้จะมีอุปสรรคต่างๆ
แต่อาศัยผู้บริหารที่มีวิสัยทัศน์อันยาวไกลและเข้าใจในสถานการณ์ต่างๆ ของประเทศและต่างประเทศ
ไม่ว่าจะเป็นยุค IMF หรือวิกฤติการณ์ WORLD TRADE CENTER ในสหรัฐอเมริกาแม้แต่โรคซาร์
เป็นต้น แต่สามารถผ่านวิกฤติ เป็นได้ด้วยดี

2.3 โครงสร้างรายได้

บริษัท แมนดารินโฮเต็ล จำกัด (มหาชน) ประกอบธุรกิจประเภทโรงแรมและภัตตาคาร

ปี 2546 ปี 2545 ปี 2544

ล้านบาท % ล้านบาท % ล้านบาท %

รายได้แผนกห้องพัก 108.66 50.49 93.37 50.64 72.35 35.38

รายได้แผนกอาหารและเครื่องดื่ม 69.06 32.09 57.60 30.96 52.60 25.72

รายได้อื่น ๆ 37.47 17.39 33.94 18.40 79.54 38.90

รวมรายได้ 215.19 100.00 184.39 100.00 204.49 100.00